Velandas
Velandas (angl. Welland) – miestas Kanadoje, pietų Ontarijuje, prie Velando kanalo, jungiančio Erio ir Ontarijo ežerus, bei Velando upės. Geležinkelio stotis (seniau buvo svarbus geležinkelių mazgas). Vystoma paslaugų sfera. Seniau Velandas buvo juodosios metalurgijos, chemijos, tekstilės, mašinų gamybos pramonės centras. Yra Niagaros menų kolegijos skyrius. Miesto gyventojai daugiausia anglų, prancūzų, škotų, italų, airių kilmės.